इस पूजा के लिए रणवीर और दीपिका नवंबर के पहले हफ्ते बेंगलुरु जाएंगे। उसी दौरान शादी से पहले होने वाले सारे रीति-रिवाज निभाए जाएंगे। मीडिया रिपोर्ट्स से पता लगा है कि दोनों ही अपनी शादी की प्राइवेसी को लेकर एलर्ट हैं और इसीलिए ये शादी देश में नहीं बल्कि इटली में होने वाली है। दीपिका और रणवीर इटली के लेक कोमो शहर में शादी करेंगे। इसके अलावा इन दोनों ने एक और चीज का खास ध्यान रखा है, और वो है मोबाइल फोन। मोबाइल फोन के खतरे को भांपते हुए दीपिका और रणवीर ने फैसला किया है कि वे अपनी शादी में शामिल होने वाले खास मेहमानों से गुजारिश करेंगे कि वो अपने साथ मोबाइल लेकर न आए। इसकी वजह मोबाइल के जरिए तुरंत वायरल होने वाली फोटोज है, जो ये दोनों नहीं चाहते।